laion/Wikipedia-Exotic huggingface dataset:
ობიექტივიზმი

ობიექტივიზმი, ფილოსოფიური და ლიტერატურული მიმდინარეობა XX საუკუნის დასასრულსა და XXI საუკუნის დასაწყისში. ტერმინი ობიექტივიზმი ორი მნიშვნელობით იხმარება: სამყაროს მიმართ დამოკიდებულება, რომელიც სუბიექტურობის საპირისპიროდ უპირატესობას ანიჭებს ობიექტურობას, ეყრდნობა მხოლოდ იმას რაც რეალობად წარმოდგება და უარყოფს ყოველივეს რაც სულიერებისგან მომდინარეობს. ფილოსოფიური დოქტრინა, რომელიც ამტკიცებს, რომ ზოგიერთი ფენომენი, საგანი არსებობს მოაზროვნე სუბიექტის გარეშე, მაშინ, როდესაც სუბიექტივიზმი მათ სუბიექტთან დაკავშირებით მოიაზრებს, კონსტრუქტივიზმი კი - სუბიექტის მიერ აწყობილად. ტიპური ობიექტივისტური გამონათქვამია: “რეალობა არის ის, რაც აგრძელებს არსებობას მაშინაც კი, როდესაც მისი არსებობის აღარ გჯერა.” (კ. დიკი) ობიექტივიზმი პირველად უწოდა რუსული წარმოშობის ამერიკელმა ფილოსოფოსმა და რომანისტმა ეინ რენდმა თავის ინდივიდუალისტურ ფილოსოფიას. ობიექტივიზმი, როგორც ლიტერატურული მიმდინარეობა, დასაბამს იღებს გერტრუდ სტეინის ნაწარმოებიდან The making of Americans. ამასთან დაკავშირებით ჟორჟ ჰუგე წერს: “გერტრუდ სტეინი ამერიკელებს ისევე აწარმოებს როგორც ფორდის ქარხანა - მანქანებს. იგი ქარხნის მოძრავ იატაკზე დებს ცხენს და აკეთებს მისგან ამერიკელს. აჩენს თითოეულ ლურსმანს, თითოეულ ჭანჭიკს, ხსნის მათ წარმოშობას, მათ მოგზაურობას, აკლიმატიზაციას, მათი ადათ-წესების, ხასიათის და სახელების ცვლილებებს, და გვიხსნის სხვადასხვა ხალხებისგან შექმნილმა ამ ხალხმა როგორ შეძლო 60 წელიწადში შეექმნათ უძლიერესი ტრადიცია, ინდივიდუალობა და ისეთი ტემპერამენტი, რომ შეუძლებელია ამერიკელის გამოცნობა ვინმეს გაუჭირდეს.” პოეტური ობიექტივიზმი არის მეტყველება, რომელიც გამორიცხავს ავტორის მხრივ ყოველგვარ სუბიექტურ მსჯელობას. იგი სრულიად განსხვავდება რომანტიკული ლირიზმისაგან, სადაც ავტორი საკუთარ მსჯელობებს განავითარებდა. ობიექტივიზმი საგნებს შორის კავშირით ინტერესდება და ცდილობს იმგვარად გადააადგილოს, იმგვარი კუთხით წარმოაჩინოს რომ ნათელი გახადოს მათ შორის აქამდე დაფარული კავშირები. მაგრამ ეს კავშირები განსხვავდება მეტაფორისგან. ეს უკანასკნელი არის რეალური ურთიერთობის წარმოსახვითი ინტენსიფიკაცია, მაშინ, როდესაც ობიექტივიზმი ობიექტურ რეალობაში ხდის ფარდის შეუმჩნეველ ან შეგნებულად დაფარულ კავშირებს. ამგვარად, ობიექტური კვლევა ინტერესდება რეალობის სიმბოლური ფორმირებით. XX საუკუნის დასასრულიდან ამ მიმართულებით მოღვაწე ავტორებმა თავიანთი შემოქმედების პოლიტიზირება დაიწყეს, ამის ნათელი მაგალითია ფრანკ ლაროზის გრძელი პოემა ჰანტსვილი, მსოფლიოს სირცხვილი, კრისტოფ ჰანას რედაქცია და ლექსები პროზად. პოსტმოდერნისტული ღირებულებებით შთაგონებული ობიექტივიზმი XXI საუკუნის ერთ-ერთი უმნიშვნელოვანესი მიმდინარეობა გახდა და, თავის მხრივ, საფუძველი დაუდო კიდევ ერთი ახალი მიმდინარეობის ჩამოყალიბებას, რომელიც დღეისთვის ახალი ტექსტუალობების სახელწოდებითაა ცნობილი. გერტრუდ სტეინი ფრანკ ლაროზი კრისტოფ ჰანა პატრიკ ბუვე ჟან-მიშელ ესპიტალიე კარისტოფ ტარკოსი ვერონიკ პიტოლო კრისტოფ ფია ოლივიე კადიო პიერ ალფერი ნატალი კენტენი ემანუელ პირეირი დენის როში
პოლ ტომას ანდერსონი

პოლ ტომას ანდერსონი (ინგლ. Paul Thomas Anderson დ. 26 ივნისი, 1970) — ამერიკელი კინორეჟისორი, სცენარისტი და პროდიუსერი. რეჟისურით დაინტერესდა ახალგაზრდა ასაკში. მისი ყველაზე შემოსავლიანი ფილმია „და იქნება სისხლი“. 1997 - ბუგის სტილის ღამეები (Boogie Nights) 1999 - მაგნოლია (Magnolia) 2002 - გამაოგნებელი სიყვარული (Punch-Drunk Love) 2007 - და იქნება სისხლი (There Will Be Blood) 2012 - ოსტატი (The Master) 2014 - მახასიათებელი ნაკლი (Inherent Vice) ვიკისაწყობში არის გვერდი თემაზე: პოლ ტომას ანდერსონი პოლ ტომას ანდერსონი კინოფილმების ინტერნეტ-მონაცემთა ბაზაში
სამანტა მორტონი

სამანტა მორტონი (ინგლ. Samantha Morton; დ. 13 მაისი, 1977) — ინგლისელი მსახიობი და რეჟისორი. მიღებული აქვს ოქროს გლობუსის ჯილდო. შეგიძლიათ იხილოთ მედიაფაილები თემაზე „სამანტა მორტონი“ ვიკისაწყობში. სამანტა მორტონი კინოფილმების ინტერნეტ-მონაცემთა ბაზაში
ოსკარის 63-ე დაჯილდოება

ოსკარის 63-ე დაჯილდოების ცერემონია — საუკეთესო ფილმებისა და კინოხელოვანების რიგით 63-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1991 წლის 25 მარტს შრინის აუდიტორიაში, (ლოს-ანჯელესი, კალიფორნია) და მასში მონაწილეობა მიიღეს 1990 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. ოსკარის ოფიციალური საიტი
საბჭოთა კავშირის საფეხბურთო ჩემპიონატი 1967

საბჭოთა კავშირის საფეხბურთო ჩემპიონატი 1967 — საბჭოთა კავშირის საფეხბურთო ჩემპიონატის ოცდამეცხრე გათამაშება. გამარჯვებული გახდა კიევის „დინამო“, მეორე ადგილზე გავიდა მოსკოვის „დინამო“, მესამეზე – თბილისის „დინამო“. დაიწყო 2 აპრილს და დასრულდა 4 დეკემბერს. თ — თამაში, მ — მოგება, ფ — ფრე, წ — წაგება, ბურთები — გატანილი და გაშვეული გოლები, ± — გატანილ და გაშვებულ გოლთა სხვაობა, ქ — ქულა The Rec.Sport.Soccer Statistics Foundation.
გეოგრაფიული სახელწოდებების საინფორმაციო სისტემა

გეოგრაფიული სახელწოდებების საინფორმაციო სისტემა (ინგლ. Geographic Names Information System; GNIS) — მონაცემთა ბაზა, რომელიც შეიცავს აშშ-ის ტერიტორიაზე არსებულ 2 მლნ.-ზე მეტ ფიზიკური თუ კულტურული ობიექტის სახელწოდებასა და ინფორმაციას. წარმოადგენს გეოგრაფიულ ცნობარს. გეოგრაფიული სახელწოდებების საინფორმაციო სისტემა აშშ-ის გეოგრაფიული სახელწოდებების საბჭოსთან თანამშრომლობით შემუშავებულია აშშ-ის გეოლოგიური სამსახურის მიერ, ობიექტების სახელწოდებების სტანდარტიზაციის მიზნით. გეოგრაფიული სახელწოდებების საინფორმაციო სისტემა[მკვდარი ბმული] (ინგლისური) აშშ-ის გეოგრაფიული სახელწოდებების საბჭო (ინგლისური)
ოსკარის 70-ე დაჯილდოება

ოსკარის 69-ე დაჯილდოების ცერემონია — საუკეთესო ფილმებისა და კინოხელოვანების რიგით 70-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1998 წლის 23 მარტს შრინის აუდიტორიაში ლოს-ანჯელესი, კალიფორნია და მასში მონაწილეობა მიიღეს 1997 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. დაჯილდოების ტრიუმფატორი გახდა ფილმი „ტიტანიკი“. Academy Awards Official Web Site
ნივათჰუმრონგ ბუნსონპაისანი

ნივათჰუმრონგ ბუნსონპაისანი (ტაი. นิวัฒน์ธำรง บุญทรงไพศาล, ინგლ. Niwatthumrong Boonsongpaisan; დ. 25 იანვარი 1948) — ტაილანდის სახელმწიფო და პოლიტიკური მოღვაწე, ტაილანდის 29-ე პრემიერ-მინისტრი, მოვალეობის შესრულებას შეუდგა 2014 წლის 7 მაისიდან. მანამდე იყო ვიცე-პრემიერი, ვაჭრობის მინისტრი, ტაილანდის პარლამენტის დეპუტატი. 2014 წლის 22 მაისს ტაილანდის სამეფო არმიის ხელმძღვანელმა პრაიუთ ჩან-ოჩამ გამოაცხადა ახალი სახელმწიფო გადატრიალების შესახებ და ბუნსონპაისანის ნაცვლად შეუდგა პრემიერ-მინისტრის მოვალეობის შესრულებას. Executive Profile: Niwattumrong Boonsongpaisan
ოსკარის 71-ე დაჯილდოება

ოსკარის 71-ე დაჯილდოების ცერემონია — საუკეთესო ფილმებისა და კინოხელოვანების რიგით 71-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1999 წლის 21 მარტს დოროთი ჩენდლერის აუდიტორიაში ლოს-ანჯელესი, კალიფორნია და მასში მონაწილეობა მიიღეს 1998 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. დაჯილდოების ტრიუმფატორი გახდა ფილმი „შეყვარებული შექსპირი“. Academy Awards Official Web Site
მარკუს-ბეიკერი

მარკუს-ბეიკერი (ინგლ. Mount Marcus Baker) — მწვერვალი ალასკაზე, ჩუგაჩის მთების უმაღლესი წერტილი. სიმაღლე 4016 მ. ქალაქ ანკორიჯიდან აღმოსავლეთით 121 კმ-ში. თავდაპირველად ცნობილი იყო „წმინდა აგნესის მთის“ სახელწოდებით. პირველად დაიპყრეს 1938 წლის 19 ივნისს ბრედფორდ უოშბერნის ხელმძღვანელობით. ასვლამ თითქმის ორი თვე გასტანა. მარკუს-ბეიკერი — ინფორმაცია (ინგლისური)
მატანუსკა

მატანუსკა (ინგლ. Matanuska River) — მდინარე ალასკაზე. სიგრძე 121 კმ, აუზის ფართობი 5439 კმ². სათავე აქვს ჩუგაჩის მთებში არსებულ მატანუსკის მყინვარზე, ზღვის დონიდან 617 მ სიმაღლეზე. მეტწილად მიედინება სამხრეთ-დასავლეთის მიმართულებით და ერთვის კუკის ყურის ნიკ-არმის ტოტს. ძირითადად საზრდოობს მყინვარული წყლით. მატანუსკა პოპულარულია რაფტიგის მოყვარულთა შორის. გეოგრაფიული სახელწოდებების საინფორმაციო სისტემა დაარქივებული 2020-05-03 საიტზე Wayback Machine. (ინგლისური)
ახალი ტექსტუალობები

ახალი ტექსტუალობები, ლიტერატურული მიმდინარეობა, რომელიც 1990-იანი წლებიდან იწყება საფრანგეთსა და აშშ-ში. თავად ტერმინი 1997 წელს, ფრანგმა მწერალმა, ფრანკ ლაროზმა შექმნა. ახალი ტექსტუალობები უკავშირდება ობიექტივიზმს, რომელმაც უარი თქვა ლიტერატურაშილირიზმსა და სუბიექტურობაზე , შემოიტანა მასში გარკვეული რაოდენობით პოლიტიკა, და ახალი ტექნოლოგიების გამოჩენას. ახალი ტექსტუალობები ერთმანეთში ურევს ისეთ ურთიერთგანსხვავებულ ჟანრებს, როგორიცაა პოეზია, რომანი, თეატრი, ესსე და ა.შ. შეაქვს მათში ფილოსოფია ნაკლებად კლასიკური ფორმით. ამ "ტექსტუალობას” ორმაგი მახასიათებელი გააჩნია. ერთი მხრივ ძლიერად “დეტერიტორიალიზებულია” ანუ არ აინტერესებს თუ ვის მიემართება, როგორი ფორმით იქნება წარმოდგენილი. ეს ტექსტები შეიძლება ნებისმიერი სახით იქნას წაკითხული: იქნება ეს როგორც პოეზია, როგორც პროზა, როგორც თეატრი თუ როგორც ფილოსოფია. ეს მწერლები იყენებენ ლიტერატურულ მეტაენას, რომლის მიზანია მეტა-ლიტერატურის და, შესაბამისად, გარკვეული უნივერსალურობის შექმნა. მეორე მხრივ, ახალი ტექსტუალობების ავტორებზე ძალიან დიდი გავლენა მოახდინა ახალმა ტექნოლოგიებმა ამასთან, ეს შემოქმედები არიან არა მხოლოდ მწერლები, არამედ ხელოვნების სხვა დარგების წარმომადგენლებიც. ამგვარად ახალი ტექსტუალობა მიზნად ისახავს ხელოვნების ჟანრების გახსნას (ლიტერატურა, ვიზუალური ხელოვნება, მულტიმედია, პლასტიკური ხელოვნება, სასცენო ხელოვნება, ციფრული ხელოვნება და ა.შ.). ამ მიმდინარეობის ფარგლებში შემავალი ნაწარმოებები არის ან პირდაპირ ‘’ვერბო-ვიზუალური” და აუდიო ციფრული ხელოვნებიდან წარმომდგარი ან იმ მიზნით შექმნილი, რომ მასალად გამოადგეს ასევე ციფრულ ან სასცენო ხელოვნებაში ადაპტაციისთვის. აქედან გამომდინარე ტექსტთან ერთად მოიცავენ სურათსა და ხმას (ძირითადად ელექტრონულს). ამგვარი ტექსტები უფრო ხშირად კოლექტიურადაა შექმნილი რამდენიმე ავტორის მიერ. რამდენადაც ამ ნაწარმოებებში მხოლოდ ტექსტი არ შედის, მათ ეწოდათ “ტექსტუალობები”, ხოლო იმის გამო, რომ ისინი პირდაპირ კავშირშია ახალ ტექნოლოგიებთან, სახელწოდებას დაემატა ზედსართავი "ახალი". ეს მიმართულება ნაწარმოების წიგნად გამოცემას მეორეხარისხოვნად მიიჩნევს, რადგან მათ შემთხვევაში წიგნს მთლიანად ცვლის სცენა, ინტერნეტი, მულტიმედია. თეატრში ეს ახალი ტექსტუალობები უფრო ცნობილია პოსტდრამატული თეატრის სახელწოდებით, რომელიც 1990-იანი წლებიდან ჩნდება სცენაზე. საფრანგეთში ამ მიმართულების მთავარი მხარდამჭერია ჟურნალი EvidenZ. ფრანკ ლაროზი კრისტოფ ჰუისმანი ერიკ სადენი პატრიკ ბუვე ნატალი კენტენი კლოე დელომი მეჰდი ბელაი კასემი ფილიპ ბუასნარი კრისტოფ ჰანა კრისტოფ დ’ალივილიე კრისტოფ ტარკო კრისტოფ ფია სილვენ კურტუ
მატანუსკის მყინვარი

მატანუსკის მყინვარი (ინგლ. Matanuska Glacier) — ხეობის ტიპის მყინვარი ალასკაზე, ჩუგაჩის მთებში. მდებარეობს ანკორიჯიდან ჩრდილო-აღმოსავლეთით 160 კმ-ში. სიგრძე 43 კმ, სიგანე 6,4 კმ. მყინვარის ბოლო კვებას მდინარე მატანუსკას. უკანასკნელი 30 წლის განმავლობაში ჩატარებულმა დაკვირვებებმა უჩვენა, რომ მყინვარის ფართობი იზრდება. მყინვარი დღე-ღამეში მოძრაობს დაახლოებით 30 სმ სიჩქარით. მატანუსკის მყინვარი აღწევს გზატკეცილამდე, რის გამოც შესაძლებელია მყინვარამდე მიღწევა ავტომობილით. შეგიძლიათ იხილოთ მედიაფაილები თემაზე „მატანუსკის მყინვარი“ ვიკისაწყობში. გეოგრაფიული სახელწოდებების საინფორმაციო სისტემა დაარქივებული 2017-01-17 საიტზე Wayback Machine. (ინგლისური) მატანუსკის მყინვარი დაარქივებული 2012-11-03 საიტზე Wayback Machine. (ინგლისური)
მატანუსკა (მრავალმნიშვნელოვანი)

მატანუსკა — შეიძლება ნიშნავდეს: მატანუსკა — მდინარე აშშ-ში. მატანუსკა — მყინვარი აშშ-ში.
ტაილანდის საკონსტიტუციო სასამართლო

ტაილანდის საკონსტიტუციო სასამართლო (ტაი. ศาลรัฐธรรมนูญ) — ტაილანდის დამოუკიდებელი სასამართლო. დაარსდა ტაილანდის 1997 წლის კონსტიტუციის მიხედვით. სასამართლოს იურისდიქციის ქვეშ ექცევა პარლამენტის მოქმედებების კონსტიტუციურობა, სამეფო დეკრეტები და კანონპროექტები, ასევე თანამდებობების პირთა დანიშვნა და გათავისუფლება. 2006 წელს სასამართლო დაიშალა სახელმწიფო გადატრიალების შედეგად. სასამართლო შედგება 15 ადამიანისაგან, 7 მიეკუთვნება სასამართლო ხელისუფლებას, ხოლო 8-ს ნიშნავს სენატი. ↑ The Nation, Nine Constitution Tribunal members დაარქივებული 2007-09-26 საიტზე Wayback Machine. , 7 October 2006
კონრად ცუზე

კონრად ცუზე (გერმ. Konrad Zuse; დ. 22 ოქტომბერი, 1910, ბერლინი, გერმანიის იმპერია — გ. 18 დეკემბერი, 1995, ჰიუნფელდი, გერმანია) — გერმანელი ინჟინერი. კომპიუტერების წარმოების პიონერი. უფრო მეტად ცნობილია, როგორც მრავალფუნქციური პროგრამულად მართვადი კომპიუტერის (1941) და პირველი მაღალი დონის პროგრამირების ენის (1948) შემქმნელი. ვიკისაწყობში არის გვერდი თემაზე: კონრად ცუზე კონრად ცუზეს ინტერნეტ-არქივი(ინგლისური) ბიოგრაფია(ინგლისური) Краткая биография в онлайновом виртуальном музее LeMO დაარქივებული 2012-08-04 საიტზე Wayback Machine.
არომატული მცენარეები

არომატული მცენარეები — სურნელოვანი ეთერზეთოვანი მცენარეები. არომატული მცენარეები ან მათი ცალკეული ორგანო (ყვავილი, თესლი, ნაყოფი, ფოთოლი და სხვა) შეიცავს ეთეროვან ზეთებს, რომელთაც მრეწველობასა და მედიცინაში იყენებენ. ქართული საბჭოთა ენციკლოპედია, ტ. 1, თბ., 1975. — გვ. 583.
ანდიჟანი

ანდიჟანი (უზბეკ. Andijon/Андижон; რუს. Андижан) — ქალაქი უზბეკეთში. ანდიჟანის ოლქის კულტურული, ადმინისტრაციული და ეკონომიკური ცენტრი. მდებარეობს ფერღანის ხეობის სამხრეთ-აღმოსავლეთ ნაწილში, ყირგიზეთის საზღვართან. ისტორიულ წყაროებში იხსენიება IX საუკუნიდან ანდუკანის, ხოლო XV საუკუნიდან - ანდიგანის სახელით. 2005 წლის მაისში ქალაქში გაიართა დემონსტრანტების მასობრივი დახვრეტა. ვიკისაწყობში არის გვერდი თემაზე: ანდიჟანი The official website of the Andijan Province Administration (ინგლისური) (რუსული) (უზბეკური) Information about the city of Andijan on the official website of the Andijan Province Administration დაარქივებული 2014-04-07 საიტზე Wayback Machine. (ინგლისური) (რუსული) (უზბეკური)
ტეხასის ანექსია

ტეხასის ანექსია — ტეხასის რესპუბლიკის ანექსია აშშ-ის მიერ 1845 წელს. აშშ-მა ტეხასის რესპუბლიკა თავის 28-ე შტატად გამოაცხადა. ამან ამერიკა-მექსიკის ომი გამოიწვია, რის შედეგადაც აშშ-მა დაიპყრო მრავალი ტერიტორია და გააფართოვა თავისი საზღვრები. ტეხასის ტერიტორია გაიზარდა და მოიცვა ის მიწები, რომლებიც ამჟამად შედის კოლორადოს, კანზასის, ნიუ-მექსიკოს, ტეხასის, უაიომინგის, იუტასა და ოკლაჰომას შტატების შემადგენლობაში. ტეხასის რესპუბლიკა ტეხასის რევოლუცია ამერიკა-მექსიკის ომი Avalon Project at Yale Law School. Texas from Independence to Annexation. Joint Resolution for Annexing Texas to the United States, Approved March 1, 1845. დაარქივებული December 31, 2006[Date mismatch], საიტზე Wayback Machine.Category:Webarchive-ის თარგის შეტყობინებები Jones, Anson. Letters, Relating to the History of Annexation. Galveston: Civilian Office, 1848. Ordinance of Annexation, Approved by the Texas Convention on July 4, 1845. დაარქივებული November 18, 2013[Date mismatch], საიტზე Wayback Machine.Category:Webarchive-ის თარგის შეტყობინებები
ოქროს კანონი

ოქროს კანონი — კანონი, რომლის ძალითაც ბრაზილიაში 1888 წელს გაუქმდა მონობა. იგი შეიცავდა სულ ორ მუხლს: ბრაზილიაში მონობა გაუქმდა. ნებისმიერი კანონი, რომელიც წინააღმდეგობაში მოდის პირველ პუნქტთან, უქმდება. კანონი შეიმუშავა სოფლის მეურნეობის მინისტრმა ანტონიუ და სილვა პრადუმ და ხელი მოაწერა პრინცესა იზაბელამ, რომელიც მამამისის პედრუ II-ის ევროპაში მოგზაურობის პერიოდში იმპერატორის ფუნქციებს ასრულებდა. კანონს ხელი 13 მაისს მოაწერეს, რომელიც განგებ დაამთხვიეს პრინცესას ბაბუის ჟუან VI-ის (ბრაზილიის პირველი იმპერატორის მამა) დაბადების დღეს. კანონის ტექსტი(პორტუგალიური)
ჩაზ პალმინტერი

ჩაზ პალმინტერი (ინგლ. Chazz Palminter; 15 მაისი, 1952, ბრონქსი ) — იტალო-ამერიკელი მსახიობი, პროდიუსერი და სცენარისტი. მიღებული აქვს ოსკარის ნომინაცია. ავტორია ავტობიოგრაფიული პიესისა, რომელიც ეხება ბრონქსში გატარებულ მის ბავშვობას. პალმინტერის მანამ არ გასცა საკუთარი პიესის ეკრანიზაციის უფლება, სანამ თავად არ გახდა სცენარისტი და არ მიიღო ერთ-ერთი მთავარი როლი ფილმში „ბრონქსული ისტორია“, რომლის რეჟისორიც იყო რობერტ დე ნირო. ვიკისაწყობში არის გვერდი თემაზე: ჩაზ პალმინტერი Chazz Palminteri | The Official Website A Bronx Tale on Broadway | The Official Website დაარქივებული 2007-10-11 საიტზე Wayback Machine. ჩაზ პალმინტერი კინოფილმების ინტერნეტ-მონაცემთა ბაზაში
იგორ სიკორსკი

იგორ სიკორსკი (ინგლ. Igor Sikorsky, 25 მაისი 1889, კიევი, რუსეთის იმპერია — 26 ოქტომბერი 1972, ისტონი, კონექტიკუტი, აშშ) — რუსული წარმოშობის ამერიკელი ავიაკონსტრუქტორი, გამომგონებელი, ფილოსოფოსი. მსოფლიოში პირველმა შექმნა: ოთხძრავიანი თვითმფრინავი (1913), მძიმე ოთხძრავიანი ბომბდამშენი და სამგზავრო თვითმფრინავი (1914), ტრანსატლანტიკური ჰიდროპლანი, რომელიც იყო პირველი თვითმფრინავი, რომელმაც გადაუფრინა ოკეანეს. სერიული ერთტურბინიანი თვითმფრინავი (აშშ, 1942). Igor Sikorsky Aerial Russia – the Romance of the Giant Aeroplane – early days of Igor Sikorsky online book Igor Sikorsky article on ctheritage.org Official Sikorsky historical archives Igor Sikorsky დაარქივებული 2013-07-21 საიტზე Wayback Machine.
ტიმოთი ჰატონი

ტიმოთი ჰატონი (ინგლ. Timothy Hutton; დ. 16 აგვისტო, 1960, მალიბუ ) — ამერიკელი მსახიობი და რეჟისორი. მან ყველაზე ახალგაზრდამ, 20 წლის ასაკში მიიღო ოსკარი მეორეხარისხოვანი როლის შესრულებისთვის. ვიკისაწყობში არის გვერდი თემაზე: ტიმოთი ჰატონი ტიმოთი ჰატონი კინოფილმების ინტერნეტ-მონაცემთა ბაზაში ოფიციალური საიტი
ჯეიმზტაუნი

ჯეიმზტაუნი (ინგლ. Jamestown) — ინგლისელების მიერ დაარსებული პირველი კოლონია თანამედროვე აშშ-ის ვირჯინიის შტატის ტერიტორიაზე. დააარსა ლონდონის კომპანიამ 1607 წლის 14 მაისს. ჯეიმზტაუნი იყო კოლონიის დედაქალაქი 1616-1699 წლებში. სახელი ეწოდა ჯეიმზ I-ის პატივისცემის ნიშნად. ვიკისაწყობში არის გვერდი თემაზე: ჯეიმზტაუნი APVA web site for the Jamestown Rediscovery project დაარქივებული 2009-04-16 საიტზე Wayback Machine. Historic Jamestowne Jamestown 1607 Jamestown Settlement and Yorktown Victory Center
კატეხიზმო

კატეხიზმო — ეკლესიაში ახალმოსულთა (ნეოფიტთა) სასწავლოდ გამიზნული წიგნი, ქრისტეს მოძღვრების გადმოცემა კითხვა-პასუხის სახით. „სიტყვის თავდაპირველი მნიშვნელობით კატეხიზმო აღნიშნავს ქრისტიანული რელიგიის არსებით ჭეშმარიტებათა ზეპირ და მარტივ, ძალდაუტანებელ სწავლებას ბავშვებისა და განათლების არმქონე ზრდასრულთათვის, რაც ნათლისღების შემდეგ ხდება. თუმცა შემდგომში სახელწოდება სწავლების ხერხიდან გავრცელდა იმ წიგნზე, რომელიც ქრისტიანობის ძირეულ ჭეშმარიტებათა ელემენტარულ გადმოცემას შეიცავს. ამ თვალსაზრისით კატეხიზმო არის პოპულარული სახელმძღვანელო, ქრისტიანული მოძღვრების ზუსტი და უტყუარი მოკლე გადმოცემა“ (ე. მანჟენო). კატეხიზმოს პირველ ტექსტთაგან აღსანიშნავია ალკუინის დროინდელი Disputatio puerorum per interrogationes et responsiones (ქრისტიანული დოქტრინის კომპენდიუმი ათ თავად, PL 101, 1097-1144). XIII საუკუნეში აღმოცენდა სახასიათო საგანმანათლებლო ტექსტები, როგორიც იყო, მაგალითად, ჰონორიუს აუტუნელის Elucidarium, sive dialogus de summa totius christianae theologiae (შეკითხვები და პასუხები მრწამსის, ბოროტებისა და საბოლოო საგანთა შესახებ, PL 172, 1109-1176). ლუთერმა და კალვინმაც დაწერეს კატეხიზმოები, შესაბამისად 1529 (დიდი და მცირე კატეხიზმო), 1537 და 1542 წლებში. კათოლიკურ სამყაროში დიდად გაითქვა სახელი პეტრე კანიზელის მცირე კატეხიზმომ (1556) და რობერტო ბელარმინოს ქრისტიანული დოქტრინის მოკლე გადმოცემამ (1597). ტრიენტის კრების შემდეგ პაპმა პიუს V-მ გამოაქვეყნა „რომაული კატეხიზმო“ წინამძღვართათვის, ხოლო ვატიკანის I კრების შემდეგ პიუს X-მ შეიმუშავა კატეხიზმო, განკუთვნილი რომის დიოცეზისთვის, რომელიც შემდგომში მთელ იტალიაში გავრცელდა. ვატიკანის II კრებამ ბიძგი მისცა კატეხიზმოს სწავლების განახლებას, რათა კითხვა-პასუხის ძველი ფორმის ნაცვლად დამკვიდრებულიყო ახალი მეთოდი, რომელიც მეტად გაუსვამდა ხაზს თანამედროვე ანთროპოლოგიურ კონტექსტს. ამ განახლების შედეგია 1992 წლის 11 ოქტომბერს „კათოლიკე ეკლესიის კატეხიზმოს“ გამოქვეყნება. პეტროზილო, პიერო. ქრისტიანობის ლექსიკონი/პიერო პეტროზილო; გარეკანზე: ბერნარდო დადი „ნეტარი ქალწული მარიამის გვირგვინით შემკობა“. - ISBN 978-9941-0-3408-4 კატეხიზმო - ქრისტიანული მოძღვრების საფუძვლები ქრისტიანობის ლექსიკონი სახელმძღვანელო მართლმადიდებელი ეკლესიის კატეხიზმოს შესასწავლად დაარქივებული 2013-04-02 საიტზე Wayback Machine. კატეხიზმო "მრწამსის” განმარტება დაარქივებული 2016-03-05 საიტზე Wayback Machine. ორიგინალური „კატეხიზმო“ – I | დიდგორი სექტანტთა ცრუმოძღვრების სამხილებელი მართლმადიდებლური კატეხიზმო დაარქივებული 2016-03-05 საიტზე Wayback Machine.
კათაკმეველი

კათაკმეველი — ქრისტიანული მოძღვრების თანახმად, მოსანათლად გამზადებული ან მოუნათლავი ადამიანი, რომელსაც სურს მოინათლოს. კათაკმევლობა არის მდგომარეობა, რომელიც წინ უსწრებს ნათლობას. ადამიანი, რომელიც კათაკმეველად დადგინდება ერთ-ერთი ეკლესიური მსახურების თანახმად, უკითხავენ ლოცვებს; მოსანათლი უარყოფს სატანას, შეუდგება ქრისტეს და აღიარებს თავის რწმენას. ამ ყველაფრის შემდეგ ადამიანი ხდება კათაკმეველი და აქვს უფლება დაესწროს ყველა ღმრთისმსახურებას, ლიტურგიის იმ ნაწილის გარდა, რომელზეც აღესრულება წმიდა ხორცისა და სისხლის საიდუმლო. დღევანდელ პრაქტიკაში კათაკმეველად დადგენის მსახურება უშუალოდ წმიდა ნათლობის საიდუმლოს წინ სრულდება. ლექსიკონი საღვთისმსახურო ტერმინების განმარტება
ღმრთისმსახურება

ღმრთისმსახურება ან ღვთისმსახურება — ურთიერთობა ღმერთთან. ეს არის სავედრებელი ან სამადლობელი ლოცვები საკუთარი თავისათვის, სხვისთვის ან სხვებისთვის, კერძო შემთხვევებისათვის (ნათლისღება, წესის აგება და ა.შ.), რაც შეიძლება ერთმა ადამიანმაც აღასრულოს და ბევრმაც. ღვთისმსახურების ორი სახე არსებობს: კერძო კერძო ღვთისმსახურება არის ინდივიდის პირადი საუბარი ღმერთთან ან ღვთაებრივ არსებასთან (ანგელოზთან, წმინდანთან). საზოგადო საზოგადო ღვთისმსახურება არის ლიტურგია. ლიტურგია ბერძნული სიტყვაა და ,,ერის საქმეს“, ,,საზოგადო საქმეს“ ნიშნავს. ამ დროს სხვადასხვა ერის, სხვადასხვა კლასის, სხვადასხვა სტილის ადამიანები ღმერთს ერთი სულით და ერთი გულით ადიდებენ. ღვთისმსახურების ორივე ტიპი სათავეს სახარებიდან იღებს. იესო ქრისტემ როგორც ინდივიდუალური ლოცვის, ისე საზოგადო ლოცვისა და მსახურების მაგალითი მოგვცა. ის მარტოც ლოცულობდა და სხვებთან ერთადაც; პირველის საჭიროებასაც ქადაგებდა და მეორისასაც. პაპუაშვილი ნუგზარ მსოფლიო რელიგიები საქართველოში / [რედ.: სოზარ სუბარი] - თბ. : თავისუფლების ინ-ტი, 2002 ქრისტიანთა ღვთისმსახურება და ჩვეულებები ნათარგმნი ლიტურგიკა (ღვთისმსახურება) (საცნობარო ნარკვევი) დაარქივებული 2016-08-02 საიტზე Wayback Machine. მამა დიონისე-გვიმრაძე (ღვთისმსახურება) დაარქივებული 2012-12-01 საიტზე Wayback Machine.
საქმე წმიდათა მოციქულთა

საქმე წმიდათა მოციქულთა — ახალი აღთქმის წიგნი, რომელიც მოგვითხრობს ქრისტეს ამაღლებისა და სულთმოფენობის შემდეგ ქრისტეს მოწაფეთა ე.ი. მოციქულთა სამისიონერო მოღვაწეობას. წიგნის ავტორად ითვლება ლუკა მოციქული. ეს წიგნი კათოლიკე ეპისტოლეებთან და პავლე მოციქულის ეპისტოლეებთან ერთად შეადგენს კრებულს, რომელსაც „სამოციქულო“ ეწოდება. „საქმენი მოციქულთანი“ „სამოციქულოსთან“ ერთად განმარტა იოანე ოქროპირმა (+ 407 წ.), ხოლო თარგმნა ეფრემ მცირემ (XI ს.). სამოციქულოს განმარტება, გამოსცა ე. კოჭლამაზაშვილმა, I, თბილისი, 2000, გვ. 19-337. საქმე მოციქულთა, გამოსცა ილ. აბულაძემ, თბილისი,1949 (222 გვ.). საქმენი მოციქულთანის განმარტება[მკვდარი ბმული] საქმე წმიდათა მოციქულთაჲ (აღწერილი ლუკა მახარებელისაჲ) მოციქულთა ეპოქის ზოგადი მიმოხილვა. აუდიო–ვერსია
არონი

არონი (ებრ. אַהֲרֹן — აჰარონ) — ისრაიტელი, ისრაელიანების წინამძღვარი და მღვდელი, პირველი მღვდელი ბიბლიურ ისტორიულ ტრადიციაში. ბიბლიური პერსონაჟი. დაიბადა ეგვიპტეში, როდესაც ებრაელები იყვნენ ეგვიპტელთა მონობაში, ტომით ლევიტელი. წინასწარმეტყველი და წინამძღვარი. მოსეს უფროსი ძმა და თანამდგომი, აარონია ღმრთის ნების განცხადებელი, ძველ ებრაელთა პირველი უზენაესი ქურუმი. სინაის მთაზე ისრაიტელებს აარონი განუცხადებს ღმერთის აღთქმას, აარონი და მისი შთამომავლები იყვნენ მღვდელმთავრები „ყველა თაობაში“ გამოსვლათა წიგნი (30;10, 40:15 და ლივიტელთა 6;11). აარონი ასევე ითავსებდა სამხედრო პოლიტიკური ლიდერის როლსაც, როდესაც მოსეს დაეხმარა ამალეკთან ბრძოლაში (გამოსვლა, 17;12). Encyclopedia of Religion, second edition. Lindsay Jones, editor in chieft. Thomson Gale. USA. 2005. The most commonly held reconstruction of the history of the israelite priesthood and the place of Aaron and the Aaronites in is is Aeltred Cody's A History of Old Testament Priesthood (Rome, 1969), which aslo contains a conprehensive bibliography, An important revision of the common theory is Frank Moore Cross's Canaanite Myth and Hebrew Epic: Essays in the History of the Religion of Israel (Cambridge, Mass, 1973), pp. 195-215. ქართული საბჭოთა ენციკლოპედია, ტ. 1, თბ., 1975. — გვ. 583. ↑ https://bibeltext.com/study/exodus/32.htm ↑ 2.0 2.1 2.2 2.3 23 // שְׁמוֹת <a href="https://wikidata.org/wiki/Track:Q34990"></a><a href="https://wikidata.org/wiki/Track:Q9190"></a><a href="https://wikidata.org/wiki/Track:Q162062"></a><a href="https://wikidata.org/wiki/Track:Q245719"></a><a href="https://wikidata.org/wiki/Track:Q14405870"></a><a href="https://wikidata.org/wiki/Track:Q19786"></a>